|  |
| --- |
| ***Zvjezdana noć*** |
|  |
| **Vincent van Gogh**, 1889. |
| ulje na platnu , 73 × 93 cm |
| Muzej moderne umjetnosti, New York |

**Zvjezdana noć**, Van Goghovo ulje na platnu, slavno remek-djelo postimpresionizma, iz 1889. godine.

Historija
---------

Van Gogh je ovu sliku naslikao tijekom boravka u umobolnici u Saint Rémyju. Datirana je sa lipanj 1889. mjesec dana nakon njegova dolaska i 13 mjeseci prije samoubojstva. Umjetnik je svom bratu Theu o tom razdoblju napisao:   
*"Moja me kukavna bolest tjera da radim s nijemim bijesom, veoma polako, ali bez prekida od jutra do mraka ... Vjerujem da će mi to pomoći da ozdravim."*

> Vječno je pitanje, je li nam dano da prije smrti spoznamo samo jednu hemisferu. Što se mene tiče, odgovora nema, ali zvijezde me uvijek potiču na razmišljanje.
> 
>

Karakteristike
--------------

Umjetnikov kasniji crtež perom i tušem prema slici.Slika prikazuje seoski pejzaž noću, s plošnim brežuljcima u pozadini. To nije tiha, mirna noć, već prizor uznemirenog treperenja elemenata prirode i ljudskog svijeta, dok se selo pruža prema nebu uz spiralne i zapletene pokrete.

Jednostavna otvorena kompozicija, u kojoj tamnoplavo nebo zauzima dvije trećine slike, usredotočena je na odnos između okomitih linija čempresa i zvonika i snažnih izvijenih poteza kistom (kratki, debeli i naočigled neprekinuti) koji, pojačavajući ritam slijeva nadesno i vodeći promatračevo oko, nanose snažan i dinamičan udarac liniji obzora. U sredini neba se nalazi kružni vrtlog boje koji svojim položajem i veličinom postaje središnjim motivom kompozicije. Oblik vrtloga podsjeća na taoistički krug (Yin-Yang) koji je sastavljen od dva suzolika dijela, pozitivnog i svijetlog yanga i negativnog i tamnijeg ženskog yina, koji utječu na sudbinu
Prava izražajna snaga kompozicije proizilazi iz boje – čiste i snažne, s neočekivanom svjetložutom koja naglašava hladnoću plave. Poetski sjaj zvijezda, određen svjetlijim bojama, razvija se u mahnito i neprekidno pulsiranje (poput treptanja pravih zvijezda). Može se reći da je ovo najuspješniji rani pokušaj da se slikarstvu doda još jedna dimenzija – vrijeme.

Van Goghov originalni način slikanja očituje se u slikarskom jeziku, u odvažnosti nanošenja boje, prožimanju površine pokretom i stvaranju kompozicije s dinamičnim kontrastima. Tako su na slici tamno zeleni čempresi naslikani širokim potezima prošarani posvijetljeni odsjajima crvenih i žutih linija, a svijetlo nebo je određeno tamnim obrisom brda. 

*Zvjezdana noć* izložena u Muzeju moderne umjetnosti u New Yorku.

Izvori
------

1. ↑  Dokaz da je Van Gogh naučio nešto o taoizmu dok je u Parizu skupljao japanske grafike.
2. ↑  O čempresima u svom slikarstvu, Van Gogh kaže: "Stablo čempresa lijepo je jer ima linije i proporcije egipatskog obeliska."

Literatura
----------

* Albert Boime: *Vincent van Gogh: Zvjezdana noć, stvar povijesti, povijest stvari* (dostupno na CD-ROM-u: ISBN 3-634-23015-0 (njemačka verzija))
* *Opća povijest umjetnosti*, Mozaik knjiga, Zagreb, 2003. ISBN 953-196-631-1
* Laurie Schneider Adams, *A History Of Western Art*, McGraw Hill, New York, 2001. ISBN 0-07-231717-5

Veze
----

* Suncokreti (Van Gogh)

Vanjske veze
------------

* *Zvjezdana noć* u online kolekciji MoMA muzeja.
* smARThistory: van Goghova *Zvjezdana noć* Arhivirano 2007-07-09 na Wayback Machine-u
* Don McLean i Sexton, multimedijalna studija van Gogha

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 176354386
* LCCN: n2005026038
* GND: 4209985-7
* SUDOC: 030024366
* BNF: cb12152516w (podaci)

 |